Europos Komisijos duomenimis (toliau–EK), 2022 m. sausio–lapkričio mėn. ES \* paukštienos eksportas siekė 1,199 mln. t.

Analizuojamu laikotarpiu, palyginti su 2021 m. tuo pačiu laikotarpiu ES padidino paukštienos eksportą į Saudo Arabiją 30,6 proc., Kongo – 22,0 proc., Uzbekistano – 11,6 proc., Angolos 1,5 karto ir Kubos vos ne tris kartus. Tai sudarė 204,181 tūkst. t paukštienos. Tačiau eksportas į Ganos Respubliką sumažėjo 30,6 proc., Kongo Demokratinę Respubliką – 11,1 proc., Ukrainą – 35,0 proc., Beniną –1,8 proc., o Gaboną – 14,8 proc. Tai sudarė 449,313 tūkst. t paukštienos. Šios mėsos eksportas į kitas šalis sudarė 546,165 tūkst. t.

2022 m. gegužės mėn. ES vieniems metams (iki 2023 m. birželio mėn.) panaikino Ukrainai paukštienos importo muitą. 2022 m. sausio–lapkričio mėn. ES į Ukrainą eksportavo 97,546 tūkst. t paukštienos.

Jungtinei Karalystei atsiskyrus nuo ES, 2022 m. sausio–lapkričio mėn. ES į JK eksportavo 703,805 tūkst. t paukštienos – 6,9 proc. daugiau, palyginti su 2021 m. tuo pačiu laikotarpiu.

\*neįskaitant Jungtinės Karalystės

Šaltinis: EK